— Вакол знакамітых асоб заўсёды з’яўляецца шмат чутак. Але ж выдумлялі тое, чаго не было, і я не магу з гэтым пагадзіцца. У доме Коласа нельга было нават падумаць, каб схлусiць, сказаць няпраўду. Напрыклад, неяк чытаў, быццам у пасляваенны час Колас паехаў у магазін, там у яго сцягнулі кашалёк, дык ён вельмі дзівіўся, што гэта некаму магло спатрэбіцца. І быццам злодзей, даведаўшыся, хто пацярпеў, той кашалёк вярнуў. Выдумка – ад пачатку да канца! У тыя гады Колас у магазіны сам не заходзіў. Калі якая дробязь была патрэбна, шафёра свайго пасылаў, пра прадукты дамачадцы клапаціліся-куплялі.